Kristityn tietotekniikka ry:n esittely
Kristityn Tietotekniikka ry

                                 esittely

Kristityn Tietotekniikka ry

PL 508

33101 TAMPERE

Puh. (931) 2227 026

Fax (931) 2190 326

BBS D(931) 2190 407

OP 573120-257205

Tätä HLP-tiedostoa PITÄÄ levittää!

Sisältö:

Pääkirjoitus

Hallitus

Projektit

Kristek BBS

Säännöt

Kartta

Vetoomus

Mainokset

Liittymislomake


Pääkirjoitus
Mitä yhteistä on kristityllä ja tietokoneella?

Tätä kysymystä olemme miettineet pitkään ja hartaasti ja ratkaisuksi olemme perustaneet Kristityn Tietotekniikka ry:n. Emme ole sitoutuneet minkään yksittäisen konemerkin alle: saat olla Amigisti, PC-käyttäjä, Mac-henkilö tai jotain muuta. Emme toimi myöskään minkään yksittäisen seurakunnan nimissä, vaan toimintamme on yhteiskristillistä.

Ohessa on Kristekin lyhyt historia. Kristekin historian tästä eteenpäin kirjoitat Sinä. Olethan mukana luomassa yhdistystä, jonka avulla saat uusia tietotekniikasta kiinnostuneita kristittyjä ystäviä, opit lisää tietotekniikasta ja samalla voit jopa levittää evankeliumia?

Miika-Markus Järvelä

Kristityn Tietotekniikka ry:n hallituksen puheenjohtaja

Kristekin LYHYT historia

Oli kesä 92. Alkukesästä tajusin, että pelkällä rahan teolla ei voi tulla onnelliseksi ja aloin uudestaan etsiä omia tapojani auttaa evankeliumin levittämistä. Mielessäni liikkui tietotekniikan kristillinen soveltaminen ja tapasin kristillisillä kesäjuhlilla keväällä uskoon tulleen Jorin, jonka kanssa lähdimme suunnittelemaan tietokoneraamattua. Tietokoneraamattu MikroRabbi syntyi kovalla työllä omien töiden ohessa pääosin talkoovoimin.

Suunnittelimme usein myös muita kristillisiä sovelluksia tietotekniikalle, esimerkiksi: kristillisten ohjelmien välittäminen, ohjelmoiminen, ohjekirjojen ja itseopiskelumaterialin teko, ohjelmien ja ohjekirjojen suomentaminen. Suunnitelmissamme oli toisaalta välittää tietoa hengellisen työn tekijöille ja toisaalta saavuttaa evankeliumista osattomia ihmisiä ennakkoluulottomien ja uusienkin menetelmien avulla, esim. kristilliset tietokonepelit.

Keväällä 1993 rupesimme levittämään ennakkomainoksia Kristityn Tietotekniikka ry:stä ja kesään mennessä olimme saaneet yli sadan kiinnostuneen ihmisen rekisterin. Alunperin suunnittelimme perustavamme yhdistyksen kesän 1993 aikana, mutta perustaminen venähti syksyyn 93.  Syksyn mittaan oli löytynyt riittävä määrä ihmisiä yhdistyksen perustamiseen ja perustava kokous pidettiin 14. lokakuuta 1993. Siitä  alkaen hallitus on suunnitellut toimintaa ja olemme saaneet Tampereen keskustasta toimiston. Toimintamme tarkoitus ei ole rajoittua Tampereelle.

Olemme valmit yhteistyöhön kaikkien kristillisten seurakuntien ja kristillisten organisaatioiden kanssa. Pyrimme myös yhteistyöhön ulkomaalaisten kristillisten organisaatioiden kanssa, joiden toimintaideasta löytyy yhteneväisyyksiä Kristekin kanssa.


Kristityn tietotekniikka ry:n hallitus
Kristityn Tietotekniikka ry

Hallitus

Miika-Markus Järvelä: puheenjohtaja

Jussi "Kaapo" Kosonen: purkkivastaava, vpj

Janne Lahti: sihteeri

Jori Brander: projektivastaava

Asko Nieminen: tiedotusvastaava

Timo Kiiski: rahastonhoitaja


Miika-Markus Järvelä: puheenjohtaja
Miika-Markus Järvelä

Alias:	Miikam

Kotip:	Tampere

Puh.	(931) 2133 101 työ

(9400) 625 623 nmt

Teht.	puheenjohtaja

Harr.	opiskelu, laskettelu

Amm.	toimitusjohtaja (Data Universum Oy)

Siv.s.	naimaton


Jussi "Kaapo" Kosonen: Varapuheenjohtaja, purkkivastaava
Jussi "Kaapo" Kosonen

Alias	Gabriel

Kotip.	Tampere

Puh. 	(931) 3623 405

Teht.	varapuheenjohtaja, purkkivastaava, kerhot

Harr.	musiikki, atk, kalastus, lento- ja sulkapallo, pelailu

Amm.	Viinikan srk:n nuoriso-ohjaaja

Siv.s.	naimisissa

Laitt.	386sx


Janne Lahti: sihteeri
Janne Lahti

Alias	Jannes

Kotip.	Tampere

Puh. 	(931) 185082

Teht.	sihteeri

Harr.	kädenvääntö, sähly, sulkapallo, musiikki, 127

Amm.	opiskelija, 3. vuosi TTKK:n sähköosastolla

Siv.s.	naimaton vaan ei vapaa (merkitty)

Laitt.	386-25 matpros, 4, 105, modeemi


Asko Nieminen: tiedotusvastaava

Asko Nieminen

Alias	Asko

Kotip.	Kangasala

Puh. 	(931) 3771 546

Teht.	Tiedotusvastaava

Harr.	atk,videokuvaus

Amm.	lastenlääkäri

Siv.s.	naimisissa, kaksi lasta

Laitt.	486DX2 50 MHz, 8 MT, 370 M, Postscript-laser,faxmodeemi


Jori Brander: projektivastaava
Jori Brander

Alias	Aamurusko

Kotip.	Viiala

Puh.	(937) 34224

Teht.	projektivastaava

Harr.	ohjelmointi, lenkkeily, lyriikka, runojen kirjoittaminen, ulkoilu, kanahampurilaiset, tuhina

Amm.	tietotekniikan teknikko

Siv.s.	kihloissa ja rakastaa kihlattuaan äärettömästi...

Lemp.	Joipe, Jörgen (ei Ykä, Branzu)

Pidän	palaverit yöllä, musta kahvi, vapaat viikonloput, elämä

Motto	Jumala rakastaa jopa minua


Timo Kiiski: rahastonhoitaja
Timo Kiiski

Alias	Tiki

Kotip.	Tampere

Puh.	(931) 185599

Teht.	Iiroilu (rahastonhoitaja)

Amm.	opiskelija, TTKK

Siv.s.	on

Laitt.	486


KRISTEK-PROJEKTIT

Mitä ovat projektit?

Miten pääsen mukaan projektiin?

Vaatimukset projekteille

Ohjeiden suomennokset

Omat ohjeet

A-luokan ohjelmistot

B-luokan ohjelmistot

Makrot / Valmispohjat

Projektit tällä hetkellä


Mitä ovat projektit?

Kristekin yhtenä pääasiallisena tarkoituksena on saada jäsenten tietotaito tietotekniikan alueilta mukaan Jumalan työhön. Monet harrastajat tekevät omia pieniä/suuria ohjelmia ihan muuten vain pelkästä tekemisen ilosta. Projektit voivat olla ohjelmia, tekstejä, makroja, valmiita teksti- / taulukkopohjia tai jotain vastaavaa. Projektin pitää täyttää jokin seuraavista kriteereistä:

-projekti vie eteenpäin ilosanomaa Kristuksesta

-projekti on yleishyödyllinen esim. seurakuntien käyttöön.


Miten pääsen mukaan projektiin?

Jokaisella Kristek ry:n jäsenellä on etuoikeus päästä mukaan projekteihin tai ehdottaa mielestään tarpeellisia projektinaiheita, joita ei itse osaa tai halua toteuttaa.  Projektiin voi ilmoittautua osalliseksi modemilla Kristek BBS:n tai postitse Kristekin osoitteeseen (laita kuoreen tunnus projekti).

Projektivastaava Jori 'Aamurusko' Brander käsittelee ilmoituksesi, ja tarvittaessa toimittaa materiaalia, ja yhteystietoja muista saman projektin jäsenistä.

Kun valitaan projektia, mitä tahdottaisiin tehdä, ei kannata yli- tai aliarvostaa omia kykyjään. Kaikki työ on yhtä arvokasta. Projektivastaava ei voi tuntea kaikkia jäseniä niin hyvin, että osaisi varmasti sanoa: "Tämä työ on sinulle sopiva." Näin jäsenille itselleen jää harkittavaksi omat "rajansa".


Vaatimukset projekteille

Jokaisella projektilla täytyy olla vastuuhenkilö. Jos  projektia tekee vain yksi henkilö, hän on itse vastuuhenkilö.

Vastuuhenkilön tehtävä on ilmoittaa projektivastaavalle oma aikataulunsa ja työn suuruudesta riippuen sen vaiheet. Projektilla on tietty oletettu valmistumispäivämäärä,  koska näin on helpompi hallita useita samanaikaisia projekteja. Jos projekti viivästyy tai epäonnistuu, pitää siitä ilmoittaa ajoissa projektivastaavalle, jotta hän voi antaa lisäaikaa tai tarvittaessa antaa projektin jollekin muulle kiinnostuneelle.

Usean hengen projekteissa vastuuhenkilö vastaa tiedottamisesta muulle projektiryhmälle, sekä edelleen projektivastaavalle. Ryhmän tarkoitus on toimia demokraattisesti ketään syrjimättä, ja kaikilla on oma tehtävänsä ryhmässä. Esim. Matti tekee kuvia, Eero tekee musiikkia, Jussi väsää käyttöliittymää ja Elina viilaa hakutoimintoja. Kun tulee aika yhdistää eri osat keskenään, niin toteutustavan saa päättää ryhmän jäsenet keskenään, jotta työssä säilyisi edelleen joustavuus.

Muistetaan aina hyvät tavat ja tehdään kaikki työ itse, eikä "lainata" mitään materiaalia ilman asianomaisen suostumusta. Esim. Ei kirjoiteta suoraan kirjasta ohjeita debug-ohjelman käytöstä ja lisätä loppuun vain oma nimi. Ei näin. Vaan tehdään itse.

Projektin virallinen posti hoidetaan Kristekin osoitteen kautta. Tekijänoikeudet siirtyvät Kristityn Tietotekniikka ry:n hallintaan ja materiaali jakelusta päättää Kristekin hallitus. Pyrimme levittämään kaikkea materiaalia materiaalikustannuksilla, eli PD-ohjelmat ovat tavoitteemme.


Ohjeiden suomennokset

Tämä työ on tarkoitettu niille, joiden tietokone-englannin osaaminen on vähintään kohtuullisella tasolla. Ei ole niinkään tarpeellista suomentaa koko manuaalia sana sanalta, vaan kirjoittaa hyvin jäsennelty kokonaisuus, josta käy ilmi kaikki oleellinen asia mitä vieraskielisessä tekstissä on ollut. Lisäksi tarpeen mukaan on hyvä liittää mukaan erillinen tiedosto, jossa on esimerkkejä / harjoituksia kyseisen ohjelman ympäriltä.

Suomennoksen alussa pitää olla aina seuraavat tiedot hyvässä järjestyksessä:

- ohjelman nimi ja versionumero

- ohjeiden tekijä

- koska on tehty

- muiden mukaan kuuluvien tiedostojen nimet

- huomautukset.


Omat ohjeet ja kirjalliset työt
Omat ohjeet / kirjalliset työt

Ohjeiden, "tutkielmien" ja vinkkien teossa on aina suuri houkutus käytää jo olemassa olevia julkaisuja. Tietenkin tietoa voi / pitää hankkia lähdeteoksista ja muualta, mutta aina muistetaan tekijänoikeudet. Asian saa aina kirjoittaa, mutta ei saa kopioida suoraan, eihän?

Muistetaan tällaisissa omissa teksteissä hyvä ja selvä jäsentely, ja sisällysluettelo mikäli tekstissä on yli 5 alaotsikkoa. Yritetään kertoa asiat havainnollisesti ja hyvällä suomenkielellä. Muistetaan kokoajan minkä verran lukijalta on edellyttetty perustietoja, ja kerrotaan sen mukaan, vaikka jotkut asiat tuntuisivatkin lapsellisen helpoilta.

Ohjeiden alussa pitää olla aina seuraavat tiedot hyvässä järjestyksessä:

- ohjeiden tarkoitus

- ohjeiden tekijä

- koska on tehty

-  minkä verran osaamista lukijalta edellytetään

- huomautukset


A-luokan ohjelmistot

Kristekissä on nähty hyväksi käytännöksi ohjelmointiprojektit jakaa kahteen eri ryhmään: A ja B ryhmään. A-luokan ohjelmat eivät ole välttämättä edes parempia kuin B-luokan ohjelmistot. Luokka määräytyy suunnittelu- ja toteutusmetodien mukaan. A-luokan ohjelmien dokumentaatiosta on tietyt määritykset, joita kutsutaan Kristek ry:n laatuohjeeksi.

Laatuohjeen tarkoitus on pitää ohjelma ylläpidettävänä. Esimerkki. Heikki Guru on tehnyt upean 12 462 riviä pitkän kortisto-ohjelman, joka on todella hyvä. Kuluu vuosi ja ohjelman käyttäjät haluaisivat siihen vielä tulostusominaisuudet, mutta Heikki on vaihto-oppilaana Siperiassa, ja koodia ei ole dokumentoitu. Kuka osaisi jatkaa ?

Näitä ylläpidettävyysongelmia voidaan välttää tekemällä tarkat ohjeet koodin ja suunnittelun dokumentoinnista, jolloin "kenen tahansa" on helppo jatkaa ohjelman kehitystä. Kristekin laatuohje ja mallit sen käytöstä on saatavilla joko Kristek BBS:stä tai ne toimitetaan levyllä postitse projektin vastuuhenkilölle.

Laatuohje määrittelee esim. seuraavia asioita:

- määrittelydokumentin sisältö

- projektisuunnitelman sisältö

- suunnitteludokumentin rakenne

- lähdekoodin dokumentointi ja ulkoasu

- ohjeiden sisältö ja ulkoasu


B-luokan ohjelmistot

Kuten jo edeltä saattaa päätellä B-luokan ohjelmat eivät täytä Kristekin laatuohjetta, ja näin ollen niiden ylläpito ja jatkuvuus ei ole niin taattua kuin A-luokan ohjelmien. Jos tekijä on yhtään kiinnostunut ohjelmistotekniikasta ja suunnittelusta, niin kannattaa harkita A-luokkaa. B-luokka on tarkoittettu enemmänkin pienille sovelluksille tai muuten jo niin pitkälle tehdyille jutuille, joita ei voi helposti sovittaa laatuohjeeseen. Nämä ohjelmat voivat olla vaikkapa parempia kuin A-luokan vastaavat, mutta niiden tekotapa on harrastelijamainen.


Makrot ja valmispohjat
Makrot / valmispohjat

Makrojen ja valmispohjien teko on aivan oma taiteenalansa. Niiden tekoa  ei  voi rinnastaa tekstien ja toisaalta taas ohjelmistojen teon kanssa samaan, siksi niillä on oma alaotsikkonsa. Kun tehdään jokin hyödyllinen tekstinkäsittely / taulukkolaskenta / tietokanta -makro tai -pohja, niin hyvät ohjeet ovat aivan välttämättömät. Ohjeista pitää käydä ilmi pienetkin toiminnat ja kaikki ominaisuudet ja tietenkin sovelluksen käyttötarkoitus. Kaikista ohjeteksteistä pitää löytyä seuraavat asiat:

- sovelluksen tarkoitus ja käyttö

- sovelluksen tekijä

- koska on tehty

- minkä verran osaamista käyttäjältä edellytetään

- huomautukset


Projektit tällä hetkellä

Tällä hetkellä (21.11.1993) on Kristek ry:n projektilistalla seuraavissa kappaleissa esitellyt projektit. Nimen perässä on suluissa joko sana "vapaa" tai "varattu". Tämä kertoo onko projekti tällä hetkellä vielä vailla tekijää / tekijöitä vai onko se jo toteutusasteella.

Omia ehdotuksia tarvitaan

Jos sinulla on jokin idea, jota olet jo miettinyt ehkä pitkäänkin, niin kerro siitä projektivastaavalle. Näin ideasta saattaa tulla totta, jos sen toteutukseen löytyy kiinnostusta ja halukkaita tekijöitä.

ÄLÄ PIHTAA AJATUKSIA, LAITA NE KIERTOON!!

GOSPA - Gospelmusiikin tietopankki

KontActi - kontaktien hallintaohjelma

Roolipeli

Kristityn vaellus

Kristilliset demot

MIDI ja tietokonemusiikki

Excelpohja projektien hallintaan

Raamatunkartat-ohjelma

Seurakuntakortisto

PKZIP-ohjekirja

ARJ-ohjekirja

LHA-ohjekirja

Aloittelijan ohje: tietokoneen hankintaan

Aloittelijan ohje: DOS:n peruskäyttö

Aloittelijan ohje: Windows 3.X peruskäyttö


GOSPA - Gospelmusiikin tietopankki
GOSPA - Gospelmusiikin tietopankki (toteutus vapaa)

Gospa eli gospeltietopankki on radio-ohjelmien tekijöille, toimittajille, musiikin ammattilaisille ja harrastajille tarkoitettu tietokantasovellus, jonka avulla voidaan etsiä haluttuja tietoja gospelmusiikista. Ohjelman avulla käyttäjä voi hakea haluamiaan tietoja esim. esittäjän, kappaleen nimen tai vaikkapa julkaisuvuoden perusteella. Tietokantaan on tällä hetkellä talletettuna n. 400 gospel-levyn tiedot sekä 10000 muusikon nimi. Tietokantaohjelmana on käytetty Paradoxia.

Gospan sovelluksesta on määrittelyvaihe valmis. Määrittelydokumentti syntyi harjoitustyönä TTKK:n ohjelmistotuotannon perusteiden kurssilla. Eli tekemättä on vielä suunnittelu ja sovelluksen koodaaminen sekä tietysti levytietojen sisäänsyöttö ja ylläpito. Tietokannan sisäänsyöttäminen hoidetaan kristekin kautta siten että Gospan käyttäjät kirjoittavat omat levynsä sisään, ja lähettävät tiedot Kristekille, josta vastaavasti lähetetään päivitykset sopivin väliajoin käyttäjille.

Määrittelyvaiheesta on vastannut Janne Lahti ja häneen voi yhteyttä jos olet kiinnostunut kirjoittamaan dataa tietokantaan, tekemään sovellusta tai käyttämään Gospaa.


KontActi - kontaktien hallintaohjelma
KontActi - kontaktien hallintaohjelma (toteutus vapaa)

Yhditysten ja seurakuntien tominta käsittää usein runsaasti yhteyksien pitämistä ihmisten kesken. Puhelinmuistion ja kalenterin korvaaminen näppärällä ohjelmistolla toisi usein suuren helpotuksen päivittäisten rutiinien hoitamiseen. Kun rekisteri siirrettään paperilta tietokannaksi, on erilaisten kontaktien hyödyntäminen tehokkaampaa ja yksinkertaisempaa. Ongelman ratkaisemiseksi on useita kalliita kaupallisia ohjelmistoja, mutta hyvää suomenkielistä ei-kaupallista sovellusta ei ole olemassa.

KontActi on yhteisön kontaktihallintajärjestelmä. Se on suunniteltu toimimaan perus PC:ssä (8088, 640 kB), joten vanhat Windows-kelvottomat pelikoneetkin saadaan hyötykäyttöön. KontActin avulla hoituvat osoiterekisterien ja tapaamistietojen hallinnat helposti ja nopeasti.

Tekninen toteutus tapahtuu aluksi Paradox 3.5:n avulla. Tällöin saadaan laitteistovaatimuksiltaan riittävän pieni paketti. Myöhemmin voidaan "helposti" rakentaa samalta pohjalta myös Windows-versio.

Projekti on tällä hetkellä siinä vaiheessa, että määrittelyt systeemille on tehty. Niitä jouduttaneen vielä hieman tarkentamaan, mutta kiinnostuneelle Paradox-henkilölle löytyisi jo KontActin parissa mukavasti iltapuhdetta. Jos kiinnostaa, niin ilmoittele itsestäsi. Projektin vastuuhenkilö on Timo Kiiski.


Roolipeli
Roolipeli (vapaa)

Roolipelin teko on jo alkanut, mutta mukaan tarvitaan lisää porukkaa. Yhteyshenkilö Asko Ali-Löytty, puh. 931-612 987. Tarkoituksena on tehdä kokonainen roolipeli, jonka ympäristö ja tarkoitus on kristillinen.


Kristityn vaellus
Kristityn Vaellus (tilaa on)

John Bunyanin Kristityn vaellus -kirja on tuttu monelle ripareilta tai nuorena luettuna kirjana. Kristek kerää tiimin, joka lähtee suunnittelemaan tietokonepeliä kirjan teeman pohjalta. Timo Sund on suunnitellut jo pari vuotta sitten ruutuja ja pelin toimintaa alustavasti. Ota yhteyttä Timoon töihin puh. 986-530 244 tai kotiin 986-521 513. Faxia voi lähettää numeroon 986-530 241. Tuleeko Kristityn Vaelluksesta ensimmäinen suomalainen kristillinen tietokonepeli?


Kristilliset DEMOT

Ensimmäisen Kristekin Demo-tiimin yhteyshenkilöksi on lupautunut Aleksi Sitomaniemi. Aleksille voit kertoa ideoistasi ja taidoistasi. Kristek ei ole sitoutunut mihinkään yksittäiseen tietokonemerkkiin, joten kaikille koneille voi DEMOja lähteä tekemään. Aleksilla on Amiga ja kaikki Amigistit ottakaa häneen yhteyttä. Aleksilla ei ole tällähetkellä puhelinta, joten lähettäkää postia yhdistyksen osoitteeseen. Muiden konemerkkien DEMOista kiinnostuneet ottavat yhteyttä projektivastaavaan.


MIDI ja tietokonemusiikki

Musiikki on ensiarvoisen tärkeää demoissa ja peleissä. Sameli Kujala on touhunnut paljon MIDIn ja tietokonemusan kanssa. Hän on tällä hetkellä ensimmäinen MACläinen, soisi heitä olevan enemmänkin. Samelille voit lähettää yhdistyksen osoitteeseen demoja tuotoksistasi, puhelinnumero on 964-4846 640.


Excel-pohja projektien hallintaan
Excel-pohja projektien hallintaan (vapaa)

Helppokäyttöinen ja nopeatoiminen makropohja, jolla voi koordinoida Kristek ry:n projekteja. Olisi hyvä olla myös makrot, jotka suorittavat hakuja ja tekevät raportteja esim. vapaista / varatuista projekteista, seuraavaksi valmistuvista projekteista, vastuuhenkilöistä  tai muista sellaisista.


Raamatunkartat-ohjelma
Raamatunkartat-ohjelma (vapaa)

Ohjelma, jossa olisi piirrettynä erilaisia karttoja raamatunajoilta: matkakarttoja, kaupunkikarttoja ja aikakarttoja. Ohjelmalle annetaan esim. paikan nimi ja mahd. aika, niin ohjelma tutkii omista tietokannoistaan onko sellaista, ja jos on, niin se yrittää paikallistaa kys. paikan. Suunnittelu on vielä vapaa, eli ohjelmalle voi asettaa toiveita.


Seurakuntakortisto
Seurakuntakortisto (vapaa)

Seurakuntien avuksi tarkoitettu kortisto-ohjelma, jota pienemmät seurakunnat voivat käyttää jäsenrekisterinä ja suuremmissa seurakunnissa esim. yksittäinen työmuoto. Seurakunnissa olisi tarvetta tällaiselle, joten joku vaan tekemään haaveista totta.


PKZIP-ohjekirja
PKZIP-ohjekirja (vapaa)

Suomenkieliset ohjeet PKZIP ja PKUNZIP ohjelmiin. Itseopiskelumateriaali,harjoitustehtävät ja runsaasti valmiita esimerkkejä. tehtävä puhtaana dos-tekstinä.


ARJ-ohjekirja
ARJ-ohjekirja (vapaa)

Suomenkieliset ohjeet ARJ-pakkausohjelmaan.  Itseopiskelumateriaali, harjoitustehtävät ja runsaasti valmiita esimerkkejä. Tehtävä puhtaana dos-tekstinä.


LHA-ohjekirja
LHA-ohjekirja (vapaa)

Suomenkieliset ohjeet LHA-pakkausohjelmaan.  Itseopiskelumateriaali, harjoitustehtävät ja runsaasti valmiita esimerkkejä. Tehtävä puhtaana dos-tekstinä.


Aloittelijan ohje tietokoneen hankintaan
Aloittelijan ohje: Tietokoneen hankinta (vapaa)

Pieni "ohjekirjanen", jolla uusi tietokoneen hankkija pääsee alkuun, ja voi löytää itselleen sopivan kokoonpanon. Kaikki termit ja laitteet ym. pitää selittää kansantajuisesti, mukana pitää olla esimerkkejä. Ei saa mainostaa mitään tiettyjä tuotteita.


Aloittelijan ohje: DOS peruskäyttö
Aloittelijan ohje: DOS peruskäyttö (vapaa)

Kuten edellinen, mutta aiheena on DOS:n käyttö. Peruskomennot opetetaan esimerkein lähtien aivan alusta. Yleiset käskyt käsitellään tarkasti vaihe vaiheelta. Joistain harvemmin tarvituista käskyistä / ominaisuuksista kannattaa mainita ja kertoa hieman käyttötavoista.


Aloittelijan ohje: Windows 3.X peruskäyttö
Aloittelijan ohje: Windows 3.X peruskäyttö (vapaa)

Aiheena on Windows 3.X:n käyttö. Perustoiminnot ja hiiren käyttö opetetaan esimerkein lähtien aivan alusta. Yleiset ohjelmat käsitellään tarkasti vaihe vaiheelta.


TERVETULOA KRISTEK BBS:n KÄYTTÄJÄKSI

Kristek BBS on sähköinen postilaatikko, joka tarjoaa palvelujaan ennenkaikkea Kristekin jäsenille. Seuraavat palvelut ovat mahdolliset postilaatikon käyttäjille:

- nopein yhteys Kristekin hallituksen ja jäsenistön välillä

- Kristekin projektien seuranta ja tulosten välitön hyödyntäminen

- laajat tiedostovalikoimat ovat vapaasti jäsenten imuroitavissa ilman UPLOAD-pakkoa

- kasvava valikoima kristillisiä tiedostoja ja ohjelmia

- mielenkiintoista juttuseuraa viestialueilla

- neuvoja pulmatilanteisiin

- tietokonealan edullisia tarjouksia Kristekin jäsenille

- tietoa tapahtumista eri seurakunnissa ja kristillisissä yhteisöissä

- kivoja on-line pelejä mielenvirkistykseksi.

Sysopin esittely

Modeemin asetukset

Ensimmäinen yhteys

Kaikkialla toimivat komennot

Päävalikko

Tiedosto

Viestialueet

Yhdistetyt

QWK

Extra-valikko

Vaihda

Näytä

BBSLISTA

Tietoja

Kristek

Pelit

Info

Lopetus


Sysopin esittely

Olen Jussi Kosonen ja ammatiltani kirkon nuorisotyön ohjaaja. Toimin Tampereella Viinikan seurakunnassa poikatyöntekijänä.

Kosketuksen tietokoneisiin sain työni kautta ja olen pitänyt mm. atk-painotteisia poikakerhoja. Erään kerhonohjaajani ansiosta aloitimme Tampereella purkin pyörittämisen ja sitä kautta olen perehtynyt boksien ihmeelliseen maailmaan. Toimin Kristekissä purkkivastaavana ja ylläpidän Tampereen ev.lut. seurakunta ja Kristityn Tietotekniikka ry:n yhteistä purkkia. Itselläni on vaivainen 386SX ja 2400 bps:n modeemi.

Tässä ovat ohjeet, millä pitäisi pärjätä Kristek BBS:ssä. Jos kuitenkin vielä tulee eteen ongelmatilanteita, niin jätä viesti minulle purkkiin joko nimellä Gabriel tai viesti sysopille. Voit myös soittaa minulle kotiin numeroon 931-3623 405 ja kertoa ongelmasi.  Toivottavasti viihdyt purkissa ja muista antaa kommentteja ja parannusehdotuksia, jos huomaat jotain epäkohtia.

Gabriel eli  Jussi "Kaapo" Kosonen

Kristekin purkkivastaava ja hallituksen varapuheenjohtaja


Modeemin asetukset Kristek BBS:ää varten
MODEEMIN ASETUKSET

Kristek BBS toimii seuraavilla asetuksilla:

- databitti 8

- stopbitti 1

- pariteetti none

- ANSI- emulaatio.

Kristekissä vastaa US Robotics v.42 bis modeemi(14400 bd).  Boxin numero on D(931)2190 407


Ensimmäinen yhteys Kristek BBS:ään;
ENSIMMÄINEN YHTEYS

Kun soitat ensimmäisen kerran, sinulta kysytään henkilökohtaisia tietojasi: nimi, puhelin, numero jne. Lisäksi ohjelma kysyy joitain asetuksia, joihin voit vastata ENTERin painalluksella, jollet halua muuttaa oletusarvoja. Lisäksi sinun tulee valita itsellesi alias, joka on nimimerkki, jolla sinut tunnetaan boksimaailmassa. Se voi olla esim. etunimi tai jokin sinua kuvaava nimi.

Joudut myös valitsemaan salasanan, jota et saa paljastaa muille, koska se varmistaa, että boksissa olet juuri sinä eikä kukaan muu, joka haluaa esiintyä nimelläsi. Tämän jälkeen sinulta kysytään tietoja itsestäsi, jonka perusteella boksin sysop(ylläpitäjä) oppii tuntemaan sinua. Vastaa rehellisesti. Tiedot eivät tule muiden kuin boksin sysopin tietoon. Nämä tiedot kertovat myös boksin sysopille, mitä haluat boksilta ja mitä siltä odotat eli kysymys on myös boksin kehittämisestä käyttäjien haluamaan suuntaan.


Kristek BBS:n Kaikkialla toimivat komennot;
KAIKKIALLA TOIMIVAT KOMENNOT

*=edell. -=alku H=SysOp !=Lopetus N=News ?=help

*	pääset aina edelliseen valikkoon

- 	pääset aina päävalikkoon

H	Voit huudella sysoppia, joka ottaa sinut jutteluun, jos on paikalla. Juttelussa molemmat kirjoittavat oman asiansa ja siirtävät vuoron toiselle painamalla kaksi kertaa ENTERiä.

N	Näyttää boksin uutiset eli saman tekstin kuin aina sisäänkirjoittautuessa. Sisältää usein tietoa boksin muutoksista ja uudistuksista. Kannattaa tutkia.

?	näyttää aina aputekstin, jos et muista komentojen tarkoitusta.


Kristek BBS:n päävalikko
PÄÄVALIKKO

T=Tiedostot   V=Viestialueet   E=Extra K=Kristek   P=Pelit   I=Infot

Kun lopulta olet päässyt päävalikkoon asti, niin sinulla on muutama minuutti aikaa tutkia, miltä boksi näyttää. Kun myöhemmin (muutaman päivän päästä) sysop tutkii uudet käyttäjät ja antaa heille tarvittavat oikeudet, jonka jälkeen voit viipyä pitempään.


Kristek BBS:n tiedostovalikko
TIEDOSTO

Täältä löydät eri tiedostoalueet. Voit imuroida (vastaanottaa) ja upata (lähettää) tiedostoja ja etsiä tiedostoja nimellä tai merkkijonolla.

L=listaa tiedostot A=alueen vaihto I=imuroi U=uppaa(upload) E=etsi nimellä K=kirjainhaku P=poista mertittyjä   V=vaihda protokolla

A	Alueen vaihto. Saat listan eri alueista, joihin voit siirtyä antamalla alueen numeron.

L	Listaa alueen tiedostot. Listauksessa aina ruudun tultua täyteen ohjelma kysyy "haluatko Lisää Kyllä Ei Jatkuvana Valitse", jolloin voit valita tiedostot myöhempää imurointia varten.

I	Imurointi eli download. Voit imuroida tiedoston omaan koneeseesi.

U	Upata eli upload. Voit lähettää purkkiin omia tiedostojasi. Muista kuitenkin, ettet uppaa sellaisia tiedostoja, joita ei saa levittää julkisesti.  Se on rikollista toimintaa.

E	Jos haet jotain tietty tiedostoa voit etsiä sen nimellä tai nimenosalla käyttäen * ja ?.  Haku etsii tiedostoa kaikilta alueilta.

K	Etsii kirjainten mukaan. Esim. "teks" etsitään kaikki tiedostot, joiden nimessa tai selitteessä esiintyy merkkijono teks.

P Jos olet listauksen aikana merkinnyt tiedostoja myöhempää imurointia varten, voit komennolla poistaa niitä listasta.

V	vaihtaa oletus tiedonsiirtoprotokollan.


Kristek BBS:n viestialueet
VIESTIALUEET

L=lue K=kirjoita S=selaa P=pikaselaa O=omat viestit A=alueen vaihto <=edellinen alue >=seuraava alue  E=etsi uusia Y=yhdistetyt alueet Q=qwk-toiminnot

Viestialueet ovat yksityistä ja julkista keskustelua varten. Voit osallistua keskusteluihin tai aloittaa niitä. Eri aiheita varten on omat alueet, joiden alla keskustelua käydään.

Keskustelualueita voit tutkia kolmella eri tavalla.  Voit lukea suoraan ne linjalla ollessasi alue kerrallaan. Tämä tapa on hidas ja lisää  linja-aikaasi.

Voit myös yhdistää haluamasi alueet ja lukea kaikki yhdessä Yhdistetyt-valikon kautta.

Paras tapa kuitenkin on imuroida käyttöösi  QWK-lukija ja imuroida kaikki viestit omalle päätteellesi, lukea, kirjoittaa ja vastailla viesteihin.  Seuraavan kerran vieraillessasi purkissa voit uploadata viestisi tänne. Tällöin säästät linja-aikaa sekä voit rauhassa kirjoittaa viestejä. Tämä tapahtuu QWK-valikon kautta. Tiedostoalueelta löydät hyviä QWK-off-linelukuohjelmia esim. Silly Little Mail Reader tai OLX.

L	voit lukea viestejä

K	voit kirjoittaa viestin

S	voit selailla viestejä

P	pikaselaus näyttää kaikkien viestien aiheet ja kirjoittajat

O	voit etsiä henkilökohtaiset viestit

A	voit vaihtaa haluamallesi alueelle

<	vaihtaa suoraan edelliselle alueelle

>	vaihtaa suoraan seuraavalle alueelle

E	näyttää kaikki uudet viestit, joita et ole lukenut

Y	siirtää sinut Yhdistetyt-valikkoon

Q	siirtää sinut QWK-valikkoon.


Kristek BBS:n yhdistetyt-valikko
YHDISTETYT

L=lue V=valitse alue S=selaa P=pikaselaa

L	luet viestejä kaikilta haluamiltasi alueilta

V	valitset alueet, jotka kuuluvat YHDISTETYN piiriin

S	viestien selailu

P	viestien pikaselailu.


QWK

U=uppaa viestisi    I=imuroi QWK paketti M=merkitse luetuiksi P=pakkaajan valinta  V=vaihda alueita    E=etsi uusia viestejä

U	QWK-ohjelma muodostaa kirjoittamistasi ja vastaamistasi viesteistä Kriste.rep paketin, joka sinun tulee uploadata tällä komennolla.  Ohjelma laittaa automaattisesti viestit omille alueilleen.

I	Komento kerää kaikki uudet viestit Kriste.qwk paketiksi ja lähettää ne sinulle normaalilla imurointitavalla. Katso, ettei download-hakemistossasi ole ennestään samannimistä pakettia.

M	Imuroituasi ohjelma merkitsee kaikki imuroidut viestit luetuiksi. Tällä komennolla voit merkitä viestejä luetuiksi, vaikka et olisi lukenutkaan.

P	Valitse pakkausohjelma, jolla pakkaat QWK-paketin. Varmista, että itseltäsi löytyy kyseinen pakkausohjelma.

V	voit valita ne alueet, joilta viestejä etsitään ja kerätään

E	näyttää, onko alueilla uusia viestejä.


EXTRA-VALIKKO

Tämän kautta voit muutella järjestelmän tietoja mieleiseksesi ja tutkia erilaisia asioita.

V=vaihda tietosi    N=näytä tietoja sinusta B=BBSlista toiminnot T= tietoja systeemistä

V	vaihda tietojasi

N	näyttää tietoja sinusta ja oikeuksistasi sekä tekemisistäsi tässä purkissa

B	bbslista. Luettelo muista purkeista, joita sysopit haluavat mainostaa.

T	joitain yleistietoja systeemistä ja sen käyttäjista.


Kristek BBS:n vaihda-valikko
VAIHDA

Voit vaihtaa seuraavat tiedot ja oletusarvot:

1 = Kaupunki

2 = Salasana

3 = Ruudunpituus

4 = Värit

5 = Puhelin

6 = Alias
7 = Kielesi
8 = Ruuduntyhjennykset

9 = Kokoruutueditori

A = Postintarkastus

B = Uusien tiedostojen tark.

C = Ansit

D = Tiedonsiirtoprotokolla


Kristek BBS:n näytä-valikko
NÄYTÄ

Ohjelma näyttää sinun käyntitietosi. Käy katsomassa.


BBS-lista Kristek BBS:ssä
BBSLISTA

P=pitkä lista L=lyhyt lista I=imuroi lista K=kirjoita purkkisi listaan M=muuta purkkisi T=tuhoa purkkisi listasta

P	näyttää kaikki tiedot

L	lista lyhyessä muodossa

I	voit imuroida listan kotiisi

K	voit laittaa oman purkkisi listaan (vain sysopit)

M	voit muuttaa purkkisi tietoja (sysopit)

T	voit poistaa purkkisi tiedot (sysopit).


Kristek BBS:n tietoja-valikko
TIETOJA

M=muut käyttäjät    A=aikatietot   V=viimeisimmät 15   I=aIka-grafiikka  K=käyttäjien aliakset  B=BBSversio

M	näyttää listan purkin muista käyttäjistä

V	näyttää viimeisimmät 15 purkissa vieraillutta henkilöä

I	näyttää graafisen kuvat käyttöajoista, milloin purkkia käytetään

K	näyttää muiden aliakset eli nimimerkit

B	purkkiohjelman tiedot


KRISTEK

Tälle alueelle tulee kaikki Kristekin omat tiedot ja tapahtumat.  Sisältää tietoa projekteista, hallituksesta, jäsenkaavakkeen ja muuta ajankohtaista.  Tutustu!


Pelit Kristek BBS:ssä
PELIT

1 = BBSCRASH-peli  2 = Muistipeli  3 = Äänestys  4 = Tietokilpailu  5 = Imperium-peli  6 = Imperiumin tulokset

1	Bbscrash-peli simuloi tilannetta, jossa voit olla hakkeri ja aiheuttaa tuhoa ja  hävitystä muiden pelaajien keskuudessa. Pelin ohjeet löydät Tekstit-tiedostoalueelta.

2	Yksinkertainen muistipeli. Tee oma tulos ja pääset listoille.

3	Voit käydä äänestämässä joihinkin kysymyksiin ja samalla näet, miten muut käyttäjät ovat äänestäneet.

4	Tietokilpailu. Testaa tietosi tai laita omia kysymyksiäsi muille.

5	Imperium-peli.  Kasvata joukkoja ja sodi muita pelaajia vastaan maailman herruudesta. Pelin ohjeet löydät myös Tekstit-tiedostoalueelta. Pelin aloituksesta kerrotaan NEWS-tekstissä ja peli kestää n. 30 päivää kerrallaan.

6	Näyttää Imperium-pelin sen hetkisen tilanteen.


Kristek BBS:n INFO-valikko
INFO

Erilaista informaatiota Tampereen ev.lut.srk:n, muiden seurakuntien ja kristillisten yhteisöjen toiminnasta. Alueella on myös Kristekin hallituksen hyväksymiä kaupallisia tiedotteita.


Kristek BBS:n lopetus-valikko
LOPETUS

J=Jätä viestisi seuraavalle  G=Goobbye S=Viesti sysopille

J	voit jättää viestin seuraavalle purkkiin sisäänkirjoittautujalle

G	linjan katkaisu

S	voit jättää vielä viestin sysopille.


Yhdistyksen säännöt

1. Yhdistyksen nimi ja kotipaikka

2. Tarkoitus ja toiminta

3. Yhdistyksen jäsenet, jäseneksi liittyminen ja yhdistyksestä eroaminen

4. Hallitus

5. Yhdistyksen nimen kirjoittaminen

6. Tilit

7. Yhdistyksen kokousten kokoonkutsuminen

8. Yhdistyksen kokoukset

9. Vuosikokous

10. Sääntöjen muuttaminen ja yhdistyksen purkaminen


Yhdistyksen nimi ja kotipaikka
1. Yhdistyksen nimi ja kotipaikka

Yhdistyksen nimi on Kristityn Tietotekniikka ry ja sen kotipaikka on Tampereen kaupunki. Yhdistyksen nimestä käytetään lyhennettä Kristek.


Kristekin tarkoitus ja toiminta
2. Tarkoitus ja toiminta

Tarkoituksena on koota kristityt tietotekniikan harrastajat ja ammattilaiset yhteen ja tarjota heille mahdollisuus tukea kristillistä toimintaa Suomessa ja ulkomailla tietotekniikkaa hyväksikäyttäen.

Yhdistyksen toiminnassa noudatetaan kristillisiä  periaatteita, joihin tärkeimpänä kuuluu Raamatun sanan kunnioittaminen Jumalalta peräisin olevana ilmoituksena.

Tarkoituksen toteuttamiseksi yhdistys kartoittaa mahdollisuuksia tietotekniikan hyväksikäyttöön eri muotoisessa kristillisessä tominnassa ja tuottaa teknisiä ratkaisuja havaittuihin tarpeisiin. Yhdistys pyrkii välittämään tietoa myös muista saatavilla olevista ratkaisuista sekä auttaa niiden hankkimisessa. Toimintaan kuuluu oleellisena osana erilaiset koulutus- ja opastuspalvelut.

Yhdistys pyrkii yhteistyöhön eri kirkkokuntien, seurakuntien sekä muiden kristillisten järjestöjen ja yhdistysten kanssa.

Toimintansa tukemiseksi yhdistys voi tuottaaa ja myydä tietokoneohjelmia, niihin liittyviä dokumentteja ja tietotekniikkaan liittyviä palveluita. Yhdistys voi ottaa toimintansa tukemiseksi vastaan myös lahjoituksia, testamentteja sekä järjestää maksullisia kursseja. Yhdistys voi omistaa toimintaansa varten tarpeellista kiinteää ja irtainta omaisuutta sekä vuokrata niitä yhdistyksen tarkoitusta edistävään toimintaan.

Toiminnan tarkoituksena ei ole tuottaa jäsenistölle taloudellista etua, eikä sen toiminta saa muodostua pääasiallisesti taloudelliseksi. Yhdistys ei harjoita elinkeinoa.


Yhdistyksen jäsenet, jäseneksi liittyminen ja yhdistyksestä eroaminen
3. Yhdistyksen jäsenet, jäseneksi liittyminen ja yhdistyksestä eroaminen

Yhdistyksellä on kahdenlaisia jäseniä: kannatusjäseniä ja varsinaisia jäseniä.  Kannatusjäseneksi hallitus hyväksyy henkilön tai oikeuskelpoisen yhteisön, joka maksaa vuotuisen, yleiskokouksen määräämän jäsenmaksun. Jäsenyys on voimassa seuraavat täydet kaksitoista (12) kalenterikuukautta. Yhteisön pitää nimetä yhteyshenkilö, joka on yhteisön nimissä oikeutettu käyttämään yhdistyksen palveluja.

Varsinaiset jäsenet hyväksyy hallitus. Varsinaiset jäsenet maksavat vuosittain jäsenmaksun, jonka suuruuden määrää yleiskokous.

Hallitus voi katsoa jäsenen eronneeksi kolmen (3) kuukauden kuluttua siitä, kun hänen maksamaton jäsenmaksunsa on erääntynyt.

Yhdistyksen kokous voi erottaa yhdistyksen jäsenen, milloin yhdistyslain tarkoittama erottamisperuste on olemassa.

Jäsenmaksu voi olla erisuuruinen kannatusjäsenille ja varsinaisille jäsenille.


Kristekin hallitus
4. Hallitus

Yhdistyksen asioita hoitaa hallitus, johon kuuluu vuosikokouksessa valitut puheenjohtaja ja 5-8 varsinaista jäsentä.

Hallituksen jäsenten toimikausi on vuosikokousten välinen aika.

Hallitus valitsee keskuudestaan varapuheenjohtajan, sihteerin, rahastonhoitajan sekä muut tarvittavat toimihenkilöt.

Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun he katsovat siihen olevan aihetta tai vähintään kolmen hallituksen jäsenen sitä vaatiessa.

Hallitus on päätösvaltainen, kun vähintään puolet sen jäsenistä, puheenjohtaja tai varapuheenjohtaja mukaanluettuna ovat läsnä. Asiat ratkaistaan yksinkertaisella ääntenenemmistöllä. Äänten mennessä tasan ratkaisee puheenjohtajan mielipide, vaaleissa kuitenkin arpa.


Yhdistyksen nimen kirjoittaminen;
5. Yhdistyksen nimen kirjoittaminen

Yhdistyksen nimen kirjoittavat hallituksen jäsenet yksinään.


Yhdistyksen tilit
6. Tilit

Yhdistyksen tilikausi on kalenterivuosi.

Tilinpäätös tarvittavine asiakirjoineen ja hallituksen vuosikertomus on annettava tilintarkastajille vähintään kaksi viikkoa ennen vuosikokousta.

Tilintarkastajien tulee antaa kirjallinen lausuntonsa hallitukselle viimeistään viikkoa ennen vuosikokousta.


Yhdistyksen kokousten koollekutsuminen
7.Yhdistyksen kokousten koollekutsuminen

Yhdistyksen kokoukset kutsuu koolle hallitus. Kokouskutsu on toimitettava viimeistään seitsemää päivää ennen kokousta lähettämällä kokouskutsu kirjallisena tai julkaisemalla kutsu yhdistyksen kotipaikkakunnalla ilmestyvässä sanomalehdessä.


Yhdistyksen kokoukset
8. Yhdistyksen kokoukset

Yhdistyksen vuosikokous pidetään vuosittain hallituksen määräämänä päivänä tammi-huhtikuun aikana. Vuosikokouksessa ovat äänioikeutettuja yhdistyksen varsinaiset jäsenet.

Ylimääräinen kokous pidetään, kun yhdistyksen kokous niin päättää tai kun hallitus katsoo siihen olevan aihetta tai kun vähintään kymmenesosa (1/10) yhdityksen äänioikeutetuista jäsenistä sitä hallitukselta erityisesti ilmoitettua asiaa varten kirjallisesti vaatii. Kokous on pidettävä kolmenkymmenen (30) päivän sisällä vaatimuksen esittämisestä.

Yhdistyksen päätökseksi tulee se mielipide, jota on kannattanut yli puolet annetuista äänistä. Äänten mennessä tasan ratkaistaan vaalit arvalla. Muutoin päätökseksi tulee kokouksen puheenjohtajan kannattama mielipide.


Vuosikokous
9. Vuosikokous

Yhdistyksen vuosikokouksessa käsitellään ainakin seuraavat asiat:

1. kokouksen avaus

2. valitaan kokouksen puheenjohtaja, sihteeri, kaksi (2) pöytäkirjan tarkastajaa ja tarvittaessa kaksi (2) ääntenlaskijaa

3. todetaan kokouksen laillisuus ja päätösvaltaisuus

4. hyväksytään kokouksen työjärjestys

5. esitetään tilinpäätös, vuosikertomus ja tilintarkastajien lausunto

6. päätetään tilinpäätöksen vahvistamisesta ja vastuuvapauden myöntämisestä

7. vahvistetaan toimintasuunnitelma, tulo- ja menoarvio sekä jäsenmaksujen suuruus

8. valitaan hallituksen puheenjohtaja ja muut jäsenet

9. valitaan tilitarkastaja ja hänelle varamies (tilintarkastajien toimikausi on kalenterivuosi)

10. käsitellään muut kokouskutsussa mainitut asiat.

Mikäli yhdistyksen jäsen haluaa saada jonkin asian yhdistyksen vuosikokouksen käsiteltäväksi, on hänen siitä kirjallisesti ilmoitettava kahta (2) kuukautta aikaisemmin, jotta asia voidaan sisällyttää kokouskutsuun.


Sääntöjen muuttaminen ja yhdistyksen purkaminen
10. Sääntöjen muuttaminen ja yhdistyksen purkaminen

Päätös sääntöjen muuttamisesta ja yhdistyksen purkamisesta on tehtävä yhdistyksen kokouksessa vähintään kolmen neljäsosan (3/4) enemmistöllä annetuista äänistä. Kokouskutsuissa on mainittava sääntöjen muuttamisesta tai yhdistyksen purkamisesta.

Yhdistyksen purkautuessa käytetään yhdistyksen varat yhdistyksen tarkoituksen edistämiseen purkamisesta päättävän kokouksen määräämällä tavalla. Yhdistyksen tullessa lakkautetuksi käytetään varat samalla tavalla. Yhdistyksen tuottamat tietokoneohjelmat ja muu materiaali annetaan vapaaseen levitykseen.


Kartta

- Pellavatehtaankadun ja Kyttälänkadun risteyksessä

- Kyttälänkadun puolelta sisäpihalle

- Ovesta sisään ja portaita ylös yksi kerros

- Toimistoon pääsee vasemmanpuoleisesta ovesta


VETOOMUS

Kristityn Tietotekniikka ry ja Tampereen ev.lut.srk aloittavat yhdessä tietotekniikkakerhon varhaisnuorille. Kerhon tarkoitus on kasvattaa nuorista vastuullisia ja ymmärtäväisiä tietotekniikan käyttäjiä sekä antaa nuorille kristillistä kasvatusta. Kerhossa käytetään PC-koneita, mutta mahdollisuuksien mukaan opetetaan myös muiden konetyyppien käyttöä. Kerhossa harjoitellaan käyttöjärjestelmiä ja valmisohjelmien käyttöä. Lisäksi tutustumme kristilliin peleihin ja demoihin.

Tätä kerhoa varten Kristityn Tietotekniikka ry tarvitsee erilaisia tietotekniikkalaitteita ja tarvikkeita. Mikäli sinulla, tutullasi, edustamallasi yhteisöllä tai yrityksellä olisi mahdollisuus lahjoittaa tälläisiä tarvikkeita kerhon käyttöön, olisimme siitä erittäin kiitollisia.

TARVITSEMME MM:

- tietokoneita (PC, MAC, yms)

- oheislaitteita (printterit, kovalevyt, hiiret, modeemit yms.)

- levykkeitä (korppuja ja lerppuja)

- levyasemia

- ohjelmia (alkuperäislevykkeillä)

- kirjallisuutta (oppaita, kirjoja ja lehtiä jne.)

Kaikenlainen henkinen, hengellinen ja materiaalinen apu olisi tarpeen!

Kiittäen!

Kristityn tietotekniikka ry:n puolesta

Miika-Markus Järvelä

puheenjohtaja


Mainos
Mainostaja !

Mitä sinulla on tarjota kristitylle?

Entä tietokoneharrastajalle?

Kysy edulliset mainoshintamme!


Liittymiskaavake

Kristityn Tietotekniikka (Kristek) on yhdistys, jonka tarkoituksena on antaa mahdollisuus tietotekniikasta kiinnostuneille kristityille käyttää omia taitojaan evankeliumin levittämiseen. Kristityn Tietotekniikka on avoin erilaisille teknisille ratkaisuille: PC, Mac, Amiga, Atari, C64 jne. Toimintamme yksi peruslähtökohta on yhteiskristillisyys; jäseneksi yhdistykseemme voivat liittyä kaikki kristityt  - sekä tietotekniikan osaajat että hyödyntäjät; pelkkä kiinnostuskin riittää. Voimme kokea kristittyjen keskinäistä yhteyttä omien taitojen hyödyntämisen ohessa. Erittäin tärkeä on myös tukirengas, joka muodostuu ihmisistä, jotka sitoutuvat tukemaan toimintaamme lähinnä esirukouksen muodossa.

Mitä sinä hyödyt, kun liityt yhdistykseemme:

- saat puolueetonta tietoa mm. kristillisistä ohjelmista

- saat jäsenlehden suoraan kotiisi

- saat opasvihkosia suosituimpiin ohjelmiin

- saat englanninkielisten ohjelmien (PD) suomennettuja  ohjekirjoja

- opit itse lisää tietotekniikasta

- alennuksia Kristekin välittämistä ja tuottamista ohjelmista.

Yhdistyksen toimintaa on esim.:

- kristillisten tietokoneohjelmien tekeminen ja tuottaminen

- kristillisaiheisten demojen ja pelien tuottaminen ja jakelu

- boxin ylläpitäminen (Kristek BBS puh. 931-190 407)

- gospelmusiikin tietopankin tuottaminen ja jakelu

- kerhotoiminta, koulutustilaisuudet, jäsenlehti

- edulliset yhteishankinnat.

Jäsenmaksu

Yhdistyksen jäsenmaksu on 40 mk, joka oikeuttaa 12 kk:n ajaksi yhdistyksen palveluihin.  Jos maksat ilman viitenumeroa, lähetä meille kuitista kopio ja yhteystietosi, jolloin saamme tietosi myös jäsenrekisteriin.

Yhteystiedot:

Kristityn Tietotekniikka ry

PL 508

33101 TAMPERE

Puh. (931) 2227 026 (Päivystys tiistaisin)

Fax (931) 2190 326

BBS D(931) 2190407

OP 573120-257205

--------------------------------------------------------------------------------------------------------------

Jos haluat liittyä yhdistykseen tai saada lisätietoja yhdistyksestä, täytä tämä kaavake ja lähetä se ylläolevaan osoitteeseen. Voit lähettää vastaavat tiedot myös postikortilla.

•	Haluan liittyä Kristityn Tietotekniikka-yhdistykseen

•	Haluan saada lisätietoja yhdistyksestä

Nimi	________________________________________

Lähios.	________________________________________

Postios.	___________     __________________________

Puhelin	_______    ________________